Source: https://pitee.wordpress.com/2015/10/26/novemberben-inditjuk-a-strasbourgi-eljarast-a-jelzaloghitelek-forintositasa-miatt/
Timestamp: 2018-07-16 20:23:18
Document Index: 28685888

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Novemberben indítjuk a strasbourgi eljárást a jelzáloghitelek forintosítása miatt | PITEE
A strasbourgi keresethez csatlakozni majd
november 2-től november 15-ig
November 2-án, hétfőn közzé fogjuk tenni a weboldalunkon (www.pitee.org) azokat az információkat, amelyek a csatlakozáshoz szükségesek.
Kérünk, minden érdeklődőt, hogy majd figyelmesen olvassa el a csatlakozási feltételeket.
Célunk, hogy a lehető legtöbb devizahitelesnek megadjuk a lehetőséget arra, hogy a strasbourgi bírósághoz forduljon jogorvoslatért. Cserébe viszont azt kérjük, hogy mindenki könnyítse meg a mi munkánkat és kövesse az általunk javasolt lépéseket.
2. Hol tart a korábbi eljárás?
A PITEE egyesület első csoportos strasbourgi keresetéhez 2015. június 30-ig lehetett csatlakozni (Első strasbourgi eljárás – Vége a regisztrációnak, 2015.07.07)
Kézbesítve: 2015.07.28.
Összesen 63 fogyasztó csatlakozott, 71 különböző szerződéssel.
A posta 2015. július 28-án kézbesítette a keresetlevelet a strasbourgi bíróságnak.
Jelenleg arra várunk, hogy megkapjuk a bíróságtól az igazolást arról, hogy a bíróság a keresetlevelet befogadta.
Amint megkapjuk a strasbourgi bíróság végzését, azt közzé fogjuk tenni a weboldalunkon.
2. Mit tegyek, ha még nem kaptam választ az Alkotmánybíróságtól?
Senki ne várja azt, hogy az Alkotmánybíróság tisztességesen megválaszolja a beadványokat.
Ennek megfelelően NEM lesz szükség csatolni az alkotmánybíróság határozatát.
A határozat helyett elegendő lesz, ha elküldi majd nekünk – a többi szükséges dokumentummal együtt – azt a postai feladóvevényt vagy tértivevényt, ami igazolja, hogy Ön még 2015. július 31. napját megelőzően elküldte az alkotmányjogi panaszt az Alkotmánybírósághoz.
3. Mit tegyek, ha jelzáloghitelem van, de nem nyújtottam be panaszt az Alkotmánybírósághoz?
Akinek jelzáloghitele van, de NEM nyújtott be panaszt 2015. július 31-ig az Alkotmánybírósághoz, annak nincs lehetősége csatlakozni ehhez az eljáráshoz.
Nekik egyelőre csak azt tudjuk ajánlani, hogy kövessék figyelemmel a munkánkat és iratkozzanak fel a hírlevelünkre!
Amint lehetőség nyílik arra, hogy nekik is segítséget nyújtsunk, akkor arról a weboldalunkon mindenkit tájékoztatni fogunk.
Akit a kilakoltatás veszélye fenyeget, az forduljon valamelyik fogyasztóvédő ügyvédhez segítségért (www.hitelsikerek.hu).
4. Mit tegyek, ha autóhitelem van és szeretném az ügyemet a strabsourgi bíróság elé vinni?
Forintositás Autóhitelek
Az autóhitelek forintosítasát szabályozó törvényt néhány hete fogadta el a parlament (törvényjavaslat T/06241). A törvény 2015.10.05. napján lépett hatályba (l. 2015. évi CXLV törvény 22. §)
Az Alkotmánybíróságról szóló törvény 30. §-a szerint, egy alaptörvény-ellenes jogszabály miatt annak hatálybalépésétől számított száznyolcvan napon belül lehet írásban alkotmányjogi panaszt benyújtani az alkotmánybírósághoz.
Az autóhitelek forintositása ellen 2016. március 31-ig lehet alkotmányjogi panaszt benyújtani.
A weboldalunkon hamarosan közzé fogunk tenni egy beadványmintát azoknak, akik élni kívánnak ezen jogorvoslati lehetőséggel.
A beadványokat az alkotmánybíróság el fogja utasítani. Az elutasítást követően lehet majd a strasbourgi bírósághoz fordulni.
5. Szavazzon!
Esetleg, hívja meg az alkotmánybírákt is szavazni: tajekoztatas@mkab.hu
This entry was posted on 2015. október 26. hétfő at 6:15 de. and is filed under Alkotmánybíróság, Bank, Devizahitelek.	You can follow any responses to this entry through the RSS 2.0 feed. Responses are currently closed, but you can trackback from your own site.